title: A Tanács 2013/42/EU irányelve ( 2013. július 22. ) a közös hozzáadottértékadó-rendszerről szóló 2006/112/EK irányelvnek a héacsalás elleni gyorsreagálási mechanizmus tekintetében történő módosításáról

text:
               26.7.2013

               HU

               Az Európai Unió Hivatalos Lapja

               L 201/1

         A TANÁCS 2013/42/EU IRÁNYELVE
   (2013. július 22.)
   a közös hozzáadottértékadó-rendszerről szóló 2006/112/EK irányelvnek a héacsalás elleni gyorsreagálási mechanizmus tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 113. cikkére,
   tekintettel az Európai Bizottság javaslatára,
   a jogalkotási aktus tervezetének a nemzeti parlamenteknek való továbbítását követően,
   tekintettel az Európai Parlament véleményére (1),
   tekintettel az Európai Gazdasági és Szociális Bizottság véleményére (2),
   különleges jogalkotási eljárás keretében,
   mivel:

               (1)

               A hozzáadottérték-adóval (héa) kapcsolatban elkövetett adócsalás számottevő költségvetési bevételkiesést okoz, kihatással van a versenyfeltételekre és így a belső piac működésére. A közelmúltban az adócsalás hirtelen és súlyos károkat okozó sajátos formái alakultak ki, amelyek különösen a nagybani és gyors illegális kereskedelmet megkönnyítő elektronikus eszközök alkalmazásán keresztül nyertek teret.

               (2)

               A 2006/112/EK tanácsi irányelv (3) lehetővé teszi a tagállamok számára, hogy az adócsalás és az adókikerülés egyes formáinak megelőzése érdekében eltérést kérjenek az említett irányelvtől.

               (3)

               A legutóbbi tapasztalatok azt mutatják, hogy a 2006/112/EK irányelv 395. cikkében előírt eljárással nem lehet kellően gyorsan reagálni a sürgős intézkedések iránti tagállami kérésekre.

               (4)

               A tapasztalatok továbbá azt mutatják, hogy a héa fizetési kötelezettség adóalany vevőre történő telepítése (fordított adózás) bizonyos esetekben hatékony eszköz az egyes ágazatokban tapasztalható héacsalások megakadályozására.

               (5)

               Az irányelv 199. és 199a. cikkében szereplő, a fordított adózásra vonatkozó rendelkezések alapján a tagállamok nem rendelkeznek az ahhoz szükséges rugalmassággal, hogy késedelem nélkül reagálni tudjanak az ezen cikkek hatályán kívül eső termék- és szolgáltatáskategóriák terén hirtelen jelentkező és súlyos adócsalásokra. Emiatt különös rendelkezéseket kell kidolgozni az ilyen helyzetek kezelésére.

               (6)

               Tekintettel az elkövetett adócsalások jelentős számára, a csalás hirtelen formáinak további előfordulására a leghatékonyabban egy, a gyorsreagálási mechanizmus keretében megvalósuló olyan különös intézkedéssel lehet gyorsan és kivételes jelleggel reagálni, amely lehetőséget nyújt arra, hogy az érintett tagállam a megfelelő értesítést követően rövid ideig fordított adózást alkalmazzon. Annak biztosítása érdekében, hogy e lehetőség kihasználása a problémával arányos mértékű legyen, a Bizottságnak, miután megkapta a megfelelő tájékoztatást, biztosítani kell egy rövid időszakot az értesítés értékelésére és annak eldöntésére, hogy kifogást emel-e a különös intézkedéssel szemben. Biztosítani kell a tagállamok számára azt a lehetőséget, hogy a Bizottság figyelembe vegye a véleményüket, ezért teljes körű tájékoztatást kell kapniuk az értesítésről és a folyamat során nyújtott minden kiegészítő információról. Ezenkívül a Tanácsnak a 2003/112/EK irányelv 395. cikke alapján végrehajtási határozattal határoznia kell majd a fordított adózás további alkalmazásáról.

               (7)

               Azok a tagállamok, amelyek értesítést küldtek arról, hogy alkalmazni kívánják a gyorsreagálási mechanizmus keretében megvalósuló különös intézkedést, ezt azt követően tehetik meg, hogy a Bizottság értesítést küldött arról, hogy ez ellen nem emel kifogást.

               (8)

               A fordított adózás további alkalmazása érdekében a lehető leghamarabb és a gyorsreagálású mechanizmus keretében megvalósuló különös intézkedés alkalmazhatóságának megszűnése előtt, a 2006/112/EK irányelv 395. cikkében meghatározott eljárásra vonatkozóan rövidebb határidőt kell megállapítani.

               (9)

               A tagállami értesítések elbírálását meggyorsítaná, ha e tájékoztatás, valamint a gyorsreagálási mechanizmus keretében a Bizottságnak nyújtandó minden további tájékoztatás céljára egységes formanyomtatvány készülne. A Bizottságot ezért fel kell ruházni az említett formanyomtatvány elkészítéséhez szükséges végrehajtási hatáskörrel.

               (10)

               Mivel a gyorsreagálási mechanizmus csak időleges megoldást kínálhat, hiszen az EU héarendszerét hosszabb távú jogalkotási megoldások révén kell ellenállóbbá tenni a héacsalásokkal szemben, a gyorsreagálási mechanizmust csak korlátozott ideig célszerű alkalmazni.

               (11)

               A gyorsreagálási mechanizmus eredményességének értékelése céljából a Bizottságnak átfogó értékelő jelentést kell készítenie arról, hogy a mechanizmus hogyan működik a hirtelen jelentkező és súlyos adócsalási esetek kezelése során.

               (12)

               Mivel a meghozandó intézkedés célja – nevezetesen a héa területét érintő, hirtelen és súlyos következményekkel járó, nagyon gyakran nemzetközi vetületekkel is rendelkező csalási jelenségek kezelése – a tagállamok által kielégítően nem megvalósítható, mivel nincsenek abban a helyzetben, hogy önállóan szembeszálljanak az új kereskedelmi formákhoz kapcsolódó, egyidejűleg több országot is érintő, körhinta jellegű csalási módszerekkel, és emiatt az említett cél a gyorsabb, és ezáltal az említett jelenségekkel szemben való megfelelőbb és hatékonyabb fellépés biztosítása révén uniós szinten jobban megvalósítható, az Unió az Európai Unióról szóló szerződés 5. cikkében meghatározott szubszidiaritási elvvel összhangban intézkedéseket hozhat. Az említett cikkben foglalt arányossági elvvel összhangban az irányelv nem lépi túl a szóban forgó célkitűzés eléréséhez szükséges mértéket.

               (13)

               Ezért a 2006/112/EK irányelvet ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2006/112/EK irányelv a következőképpen módosul:

               1.

               az alábbi cikkel egészül ki:
               „199b. cikk
               (1)   Rendkívüli sürgősségű esetekben, valamint a (2) és a (3) bekezdéssel összhangban az adott tagállam – az adócsalás hirtelen és súlyos, potenciálisan számottevő és helyreállíthatatlan pénzügyi veszteségekhez vezető esetei elleni fellépés céljából hozott, a gyorsreagálási mechanizmus keretében megvalósuló különös intézkedésként– a 193. cikktől eltérve az adóalany vevőre telepítheti az egyes termékek és szolgáltatások utáni héa fizetési kötelezettséget.
               A tagállam megfelelő ellenőrző intézkedéseket hoz a különös intézkedést alkalmazó, terméket értékesítő vagy szolgáltatást nyújtó adóalanyokat illetően, mely különös intézkedés kilenc hónapot meg nem haladó időtartamra szól.
               (2)   Az (1) bekezdés szerinti különös intézkedést bevezetni kívánó tagállam a (4) bekezdéssel összhangban elkészített egységes formanyomtatvány felhasználásával értesíti erről a Bizottságot, és ezzel egy időben a többi tagállamot is. Értesítésében a tagállam tájékoztatja a Bizottságot az érintett ágazatra, a csalás típusára és jellemzőire, a rendkívüli sürgősség tényére, a csalás hirtelen és súlyos jellegére, valamint a csalás által okozott számottevő és helyreállíthatatlan pénzügyi veszteségekre vonatkozó információkról. Ha a Bizottság úgy ítéli meg, hogy nem rendelkezik minden szükséges információval, az értesítés beérkezésétől számított két héten belül felveszi a kapcsolatot az érintett tagállammal, és meghatározza, hogy milyen kiegészítő információkra van szüksége. Az érintett tagállam által a Bizottságnak nyújtott minden kiegészítő információt egyidejűleg a többi tagállamnak is meg kell küldeni. Amennyiben a közölt kiegészítő információk nem bizonyulnak elégségesnek, a Bizottság erről egy héten belül tájékoztatja az érintett tagállamot.
               Az (1) bekezdés szerinti különös intézkedést bevezetni kívánó tagállam a 395. cikk (2) és (3) bekezdésében meghatározott eljárásnak megfelelően egyúttal kérelmet küld a Bizottsághoz.
               (3)   Mihelyst a Bizottság rendelkezésére áll a (2) bekezdés első albekezdésében említett értesítés értékeléséhez általa szükségesnek ítélt valamennyi információ, a Bizottság értesíti erről a tagállamokat. Amennyiben kifogást emel a különös intézkedéssel szemben, az értesítéstől számított egy hónapon belül negatív véleményt ad ki, és erről értesíti az érintett tagállamot és a héabizottságot. Amennyiben a Bizottság nem emel kifogást, erről, ugyanezen határidőn belül, írásos megerősítést küld az érintett tagállamnak és a héabizottságnak. A tagállam ezen megerősítés beérkezésének időpontjától kezdődően fogadhatja el a különös intézkedést. A Bizottság az értesítés értékelése során figyelembe veszi más tagállamok írásban beküldött véleményét.
               (4)   A Bizottság végrehajtási aktust fogad el a (2) bekezdésben említett különös intézkedésről való értesítés benyújtása és a (2) bekezdés első albekezdésében említett információk közlésének céljára szolgáló egységes formanyomtatvány elkészítése céljából. Ezt a végrehajtási aktust az (5) bekezdésében említett vizsgálóbizottsági eljárás szerint kell elfogadni.
               (5)   Az e bekezdésre történő hivatkozáskor a 182/2011/EU európai parlamenti és tanácsi rendelet (4) 5. cikkét kell alkalmazni, és ennek alkalmazásában a bizottság a hozzáadottérték-adó területén történő közigazgatási együttműködésről és csalás elleni küzdelemről szóló 2010. október 7-i 904/2010/EU tanácsi rendelet (5) 59. cikkével létrehozott bizottság.

               2.

               a 395. cikk a következő bekezdéssel egészül ki:
               „(5)   A 199b. cikk (1) bekezdésében meghatározott rendkívüli sürgősségű esetekben a (2) és a (3) bekezdésben meghatározott eljárást a kérelemnek a Bizottsághoz való beérkezését követő hat hónapon belül le kell zárni.”

         2. cikk
   A Bizottság 2018. január 1-je előtt átfogó értékelő jelentést nyújt be az Európai Parlamentnek és a Tanácsnak az 1. cikk 1. pontjában előírt gyorsreagálási mechanizmus hatásáról.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   Ezt az irányelvet 2018. december 31-ig kell alkalmazni.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. július 22-én.

            a Tanács részéről

            az elnök

         C. ASHTON

      (1)  2013. február 7-i vélemény (A Hivatalos Lapban még nem tették közzé).

      (2)  HL C 11., 2013.1.5., 31. o.

      (3)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.)

      (4)  A Európai Parlament és Tanács 2011. február 16-i 182/2011/EU rendelete a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).

      (5)  A Tanács 2010. október 7-i 904/2010/EU rendelete a hozzáadottérték-adó területén történő közigazgatási együttműködésről és csalás elleni küzdelemről (HL L 268., 2010.10.12., 1. o.).”;


title: A Tanács irányelve (1991. december 23.) a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről

text:
Fontos jogi nyilatkozat

|

31991L0692

Hivatalos Lap L 377 , 31/12/1991 o. 0048 - 0054 finn különkiadás fejezet 15 kötet 10 o. 0208  svéd különkiadás fejezet 15 kötet 10 o. 0208

		A Tanács irányelve(1991. december 23.)a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről(91/692/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 130s. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a környezettel kapcsolatos egyes közösségi irányelvek megkövetelik, hogy a tagállamok jelentést készítsenek az ezek végrehajtására hozott intézkedésekről; mivel e jelentések alapján a Bizottság elkészíti egy egységes jelentés tervezetét; mivel a környezettel foglalkozó más közösségi irányelvek nem írnak elő ilyen jelentéseket;mivel a jelentések elkészítéséről szóló meglévő rendelkezések különböző intervallumokat határoznak meg a jelentések között, és különböző követelményeket írnak elő a tartalmukra vonatkozóan;mivel be kell vezetni ilyen kötelezettséget annak érdekében, hogy a tagállamok és a Bizottság egyaránt kiértékelhesse az ezen irányelvek végrehajtásában a Közösség egész területén tett előrelépést, és ezzel egyidejűleg a nyilvánosság számára biztosított legyen egy információforrás erről a tárgykörről;mivel következésképpen a meglévő rendelkezéseket össze kell hangolni, hogy azokat ágazatonként összhangba hozzák vagy teljesebbé tegyék;mivel azt az időközt, amelyek alapján a tagállamok benyújtják ezeket a jelentéseket a Bizottságnak, 3 évben kell megállapítani, az ágazatok között 1 éves intervallummal; mivel a jelentéseket a Bizottság által egy bizottság segítségével kidolgozott, és a tagállamoknak a jelentésben említett időtartam kezdete előtt 6 hónappal elküldött kérdőív alapján kell elkészíteni; mivel a tagállamok jelentésének benyújtását követő 9 hónapon belül a Bizottság az érintett ágazatra vonatkozó egységes jelentést tesz közzé;mivel az utoljára az 1985-ös csatlakozási okmánnyal módosított, a fürdővíz minőségéről szóló, 1975. december 8-i 76/160/EGK tanácsi irányelv [4] végrehajtásáról szóló jelentésnek évente és megfelelő időpontban kell megjelennie ahhoz, hogy tájékoztassa a nyilvánosságot a fürdővíz minőségéről a legutolsó időszakban;mivel azok az intézkedések, amelyeket a tagállamoknak meg kell hozniuk, nem járnak együtt törvények vagy rendeletek elfogadásával, minthogy a közösségi irányelvek végrehajtásáról szóló jelentések kidolgozása jelenleg nem követeli meg a tagállamok részéről az ilyen rendelkezések elfogadását,ELFOGADTA EZT AZ IRÁNYELVET:1. cikkEnnek az irányelvnek a célja a környezetvédelemről szóló egyes irányelvekre vonatkozó jelentések közzétételére és információk átvitelére vonatkozó rendelkezések ágazati alapon történő ésszerűsítése és jobbá tétele, a Szerződés 155. cikke első francia bekezdése rendelkezéseinek sérelme nélkül.2. cikk(1) Az I. melléklet rendelkezéseinek helyébe a következők lépnek:"A tagállamok 3 éves időközönként tájékoztatást küldenek a Bizottságnak ennek az irányelvnek a végrehajtásáról ágazati jelentés formájában, amely más, ehhez tartozó közösségi irányelveket is felölel. Ez a jelentés a 91/692/EGK irányelv [5] 6. cikkében megállapított eljárással összhangban, a Bizottság által kidolgozott kérdőív vagy vázlat alapján készül el. A kérdőívet vagy vázlatot a jelentés által felölelt időszak kezdeteelőtt 6 hónappal küldik meg a tagállamoknak. A tagállamok a jelentést az általa felölelt 3 éves időszak végétől számított 9 hónapon belül küldik meg a Bizottságnak.Az első jelentés az 1993-tól 1995-ig terjedő időszakot öleli fel.A Bizottság a tagállamok jelentésének benyújtását követő 9 hónapon belül közösségi jelentést tesz közzé az irányelv végrehajtásáról."(2) A II. mellékletben felsorolt irányelvek az ott jelzetteknek megfelelően kiegészülnek az (1) bekezdésben foglalt szöveggel.3. cikkA 76/160/EGK irányelv 13. cikkének helyébe a következő lép:"13. cikkMinden évben és első alkalommal 1993. december 31-ig a tagállamok jelentést küldenek a Bizottságnak ennek az irányelvnek a végrehajtásáról az adott évre vonatkozóan. Ez a jelentés a 91/692/EGK irányelv [6] 6. cikkében megállapított eljárással összhangban a Bizottság által kidolgozott kérdőív vagy vázlat alapján készül el. A kérdőívet vagy vázlatot a jelentés által felölelt időszak kezdete előtt 6 hónappal küldik meg a tagállamoknak. A jelentést a tagállamok a kérdéses év vége előtt küldik el a Bizottságnak.A Bizottság a tagállamok jelentésének benyújtását követő 4 hónapon belül közösségi jelentést tesz közzé az irányelv végrehajtásáról."4. cikk(1) A III. mellékletben felsorolt rendelkezések helyébe a következők lépnek:"A tagállamok 3 éves időközönként tájékoztatást küldenek a Bizottságnak ennek az irányelvnek a végrehajtásáról ágazati jelentés formájában, amely más, ehhez tartozó közösségi irányelveket is felölel. Ez a jelentés a 91/692/EGK irányelv [7] 6. cikkében megállapított eljárással összhangban a Bizottság által kidolgozott kérdőív vagy vázlat alapján készül el. A kérdőívet vagy vázlatot a jelentés által felölelt időszak kezdete előtt 6 hónappal küldik meg a tagállamoknak. A tagállamok a jelentést az általa felölelt 3 éves időszak végétől számított 9 hónapon belül küldik meg a Bizottságnak.Az első jelentés az 1994-től 1996-ig terjedő időszakot öleli fel.A Bizottság a tagállamok jelentésének benyújtását követő 9 hónapon belül közösségi jelentést tesz közzé az irányelv végrehajtásáról."(2) A IV. mellékletben felsorolt irányelvek az ott jelzetteknek megfelelően kiegészülnek az (1) bekezdésben foglalt szöveggel.(3) Az V. mellékletben felsorolt irányelvek az ott jelzetteknek megfelelően helyen kiegészülnek az alábbi szöveggel:"A Bizottság minden évben közli a tagállamokkal az e cikk értelmében kapott információkat."5. cikkA VI. mellékletben felsorolt rendelkezések helyébe a következők lépnek:"A tagállamok 3 éves időközönként tájékoztatást küldenek a Bizottságnak ennek az irányelvnek a végrehajtásáról ágazati jelentés formájában, amely más, ehhez tartozó közösségi irányelveket is felölel. Ez a jelentés a 91/692/EGK irányelv [8] 6 cikkében megállapított eljárással összhangban a Bizottság által kidolgozott kérdőív vagy vázlat alapján készül el. A kérdőívet vagy vázlatot a jelentés által felölelt időszak kezdete előtt 6 hónappal küldik meg a tagállamoknak. A tagállamok a jelentést az általa felölelt 3 éves időszak végétől számított 9 hónapon belül küldik meg a Bizottságnak.Az első jelentés az 1995-től 1997-ig terjedő időszakot öleli fel.A Bizottság a tagállamok jelentésének benyújtását követő 9 hónapon belül közösségi jelentést tesz közzé az irányelv végrehajtásáról."6. cikkA Bizottságot a tagállamok képviselőiből álló bizottság segíti, amelynek az elnöki tisztjét a Bizottság képviselője látja el.A Bizottság képviselője a bizottság elé terjeszti a meghozandó intézkedések tervezetét. A bizottság, az elnök által az ügy sürgősségétől függően megállapított határidőn belül véleményt nyilvánít a tervezetről. A bizottság a véleményét a Szerződés 148. cikkének (2) bekezdésében arra az esetre megállapított többséggel hozza meg, amikor a határozatokat a Tanácsnak a Bizottság javaslata alapján kell elfogadnia.A szavazás során a bizottságban a tagállamok képviselőinek szavazatait súlyozottan veszik figyelembe, az abban a cikkben meghatározott módon. Az elnök nem szavaz.A Bizottság azonnal alkalmazandó intézkedéseket fogad el. Azonban, ha ezek az intézkedések nincsenek összhangban a bizottság véleményével, a Bizottság haladéktalanul közli ezeket a Tanáccsal. Ebben az esetben:- a Bizottság az ilyen közlés napjától számítva 1 hónapnál nem hosszabb ideig késleltetheti azoknak az intézkedéseknek az alkalmazását, amelyekről határozott,- a Tanács, minősített többséggel, az első francia bekezdésben említett határidőn belül, eltérő határozatot fogadhat el.7. cikk(1) A tagállamok meghozzák az olyan intézkedéseket, amelyek szükségesek ahhoz, hogy a megadott időpontig megfeleljenek az alábbi cikkek rendelkezéseinek:- a 2. és 3. cikk rendelkezéseinek legkésőbb 1993. január 1-jéig,- a 4. cikk rendelkezéseinek legkésőbb 1994. január 1-jéig,- az 5. cikk rendelkezéseinek legkésőbb 1995. január 1-jéig.A tagállamok haladéktalanul értesítik a Bizottságot a meghozott intézkedésekről.(2) Az új rendelkezések által módosított különböző irányelvek meglévő rendelkezései az első albekezdésben említett időpontokig maradnak hatályban.(3) Amikor a tagállamok elfogadják az (1) bekezdésben említett intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.8. cikkEnnek az irányelvnek a tagállamok a címzettjei.Kelt Brüsszelben, 1991. december 23-án.a Tanács részérőlaz elnökV. Van Rooy[1] HL C 214., 1990.8.29., 6. o.[2] HL C 19., 1991.1.28., 587. o.[3] HL C 60., 1991.3.8., 15. o.[4] HL L 31., 1976.2.5., 1. o.[5] HL L 377., 1991.12.31., 48. o.[6] HL L 377., 1991.12.31., 48. o.[7] HL L 377., 1991.12.31., 48. o.[8] HL L 377., 1991.12.31., 48. o.--------------------------------------------------I. MELLÉKLETEzen irányelv 2. cikke (1) bekezdésének megfelelően módosított irányelveka) A Közösség vízi környezetébe bocsátott egyes veszélyes anyagok által okozott szennyezésről szóló, 1976. május 4-i 76/464/EGK tanácsi irányelv [1] 13. cikkének (1) bekezdése.b) A 83/29/EGK irányelvvel [2] módosított, a titán-oxidiparból származó hulladékról szóló, 1978. február 20-i 78/176/EGK tanácsi irányelv [3] 14. cikke.c) A legutóbb az 1985-ös csatlakozási okmánnyal módosított, a halak életének megóvása érdekében védelmet vagy javítást igénylő édesvizek minőségéről szóló, 1978. július 18-i 78/659/EGK tanácsi irányelv [4] 16. cikke.d) A legutóbb a 81/855/EGK irányelvvel [5] módosított, a tagállamokban az ivóvízkivételre szánt felszíni víz mérésének módszereiről, valamint a mintavételek és elemzések gyakoriságáról szóló, 1979. október 9-i 79/869/EGK tanácsi irányelv [6] 8. cikke.e) A mészhéjú állatok vizeinek minőségi követelményeiről szóló, 1979. október 30-i 79/923/EGK tanácsi irányelv [7] 14. cikke.f) A talajvíz egyes veszélyes anyagok okozta szennyezés elleni védelméről szóló, 1979. december 17-i 80/68/EGK tanácsi irányelv [8] 16. cikkének (1) bekezdése.g) A klóralkálielektrolízis-iparágból származó higanykibocsátásokra vonatkozó határértékekről és minőségi célkitűzésekről szóló, 1982. március 22-i 82/176/EGK tanácsi irányelv [9] 5. cikkének (1) bekezdése és (2) bekezdése 1. pontjának első albekezdése.h) A kadmiumkibocsátásokra vonatkozó határértékekről és minőségi célkitűzésekről szóló, 1983. szeptember 26-i 83/513/EGK tanácsi irányelv [10] 5. cikkének (1) és (2) bekezdése.i) A klóralkálielektrolízis-iparágon kívüli ágazatokból származó higanykibocsátásokra vonatkozó határértékekről és minőségi célkitűzésekről szóló, 1984. március 8-i 84/156/EGK tanácsi irányelv [11] 6. cikkének (1) bekezdése.j) A hexaklór-ciklohexán-kibocsátásokra vonatkozó határértékekről és minőségi célkitűzésekről szóló, 1982. október 9-i 84/491/EGK tanácsi irányelv [12] 5. cikkének (1) és (2) bekezdése.k) A legutóbb a 90/415/EKG irányelvvel [13] módosított, a 76/464/EGK irányelv [14] mellékletének I. listájában szereplő egyes veszélyes anyagok kibocsátására vonatkozó határértékekről és minőségi célkitűzésekről szóló, 1986. június 12-i 86/280/EGK tanácsi irányelv 6. cikkének (1) és (2) bekezdése.[1] HL L 129., 1976.5.18., 23. o.[2] HL L 32., 1983.2.3., 28. o.[3] HL L 54., 1978.2.25., 19. o.[4] HL L 222., 1978.8.14., 1. o.[5] HL L 319., 1981.11.7., 16. o.[6] HL L 271., 1979.10.29., 44. o.[7] HL L 281., 1979.11.10., 47. o.[8] HL L 20., 1980.1.26., 43. o.[9] HL L 81., 1982.3.27., 29. o.[10] HL L 291., 1983.10.24., 2. o.[11] HL L 74., 1984.3.17., 49. o.[12] HL L 274., 1984.10.17., 11. o.[13] HL L 219., 1990.8.14., 49. o.[14] HL L 181., 1986.7.4., 16. o.--------------------------------------------------II. MELLÉKLETEzen irányelv 2. cikke (2) bekezdésének megfelelően kiegészített irányelveka) A legutóbb a 79/869/EGK irányelvvel [1] módosított, a tagállamokban ivóvízkivételre szánt felszíni víz minőségi követelményeiről szóló, 1975. június 16-i, 75/440/EGK tanácsi irányelv [2].Ezen irányelv 2. cikke (1) bekezdésének szövegét 9a. cikként kell beilleszteni.b) A legutóbb a 81/858/EGK irányelvvel [3] módosított, emberi fogyasztásra szánt víz minőségéről szóló, 1980. július 15-i 80/778/EGK tanácsi irányelv [4].Ezen irányelv 2. cikke (1) bekezdésének szövegét 17a. cikként kell beilleszteni.[1] HL L 271., 1979.10.29., 44. o.[2] HL L 194., 1975.7.25., 26. o.[3] HL L 319., 1981.11.7., 19. o.[4] HL L 229., 1980.8.30., 11. o.--------------------------------------------------III. MELLÉKLETEzen irányelv 4. cikke (1) bekezdésének megfelelően módosított irányelveka) A legutóbb a 89/427/EGK irányelvvel [1] módosított, a kén-dioxidra és a lebegő porra vonatkozó levegőminőségi határértékekről és irányértékekről szóló, július 15-i 80/779/EGK tanácsi irányelv [2] 8. cikke.b) A legutóbb a 88/610/EKG irányelvvel [3] módosított, az egyes ipari tevékenységekkel összefüggő súlyos balesetek kockázatairól szóló, 1982. június 24-i 82/501/EGK tanácsi irányelv [4] 18. cikke.c) A levegő ólomtartalmára vonatkozó határértékről szóló, 1982. december 3-i 82/884/EGK tanácsi irányelv [5] 6. cikke.d) A 85/580/EGK irányelv [6] által módosított, nitrogén-dioxidra vonatkozó levegőminőségi előírásokról szóló, 1985. március 7-i 85/203/EGK tanácsi irányelv [7] 8. cikke.e) Az azbeszt által okozott környezetszennyezés megelőzéséről és csökkentéséről szóló, 1987. március 19-i 87/217/EGK tanácsi irányelv [8] 13. cikkének (1) bekezdése.[1] HL L 201., 1989.7.14., 53. o.[2] HL L 229., 1980.8.30., 30. o.[3] HL L 336., 1988.12.7., 14. o.[4] HL L 230., 1982.8.5., 1. o.[5] HL L 378., 1982.12.31., 15. o.[6] HL L 372., 1985.12.31., 36. o.[7] HL L 87., 1985.3.27., 1. o.[8] HL L 85., 1987.3.28., 40. o.--------------------------------------------------IV. MELLÉKLETEzen irányelv 4. cikke (2) bekezdésének megfelelően módosított irányelveka) A legutóbb a 87/219/EGK irányelvvel [1] módosított, az egyes folyékony tüzelőanyagok kéntartalmára vonatkozó tagállami jogszabályok közelítéséről szóló, 1975. november 24-i 75/716/EGK tanácsi irányelv [2].Ezen irányelv 4. cikke (2) bekezdésének szövegét 7a. cikként kell beilleszteni.b) Az ipari létesítmények által okozott levegőszennyezés elleni küzdelemről szóló, 1984. június 28-i 84/360/EGK tanácsi irányelv [3].Ezen irányelv 4. cikke (2) bekezdésének szövegét 15a. cikként kell beilleszteni.[1] HL L 91., 1987.4.3., 19. o.[2] HL L 307., 1975.11.27., 22. o.[3] HL L 188., 1984.7.16., 20. o.--------------------------------------------------V. MELLÉKLETEzen irányelv 4. cikke (3) bekezdésének megfelelően módosított irányelveka) A legutóbb a 89/427/EGK irányelvvel módosított, kén-dioxidra és a lebegő porra vonatkozó levegőminőségi határértékekről és irányértékekről szóló, 1980. július 15-i 80/779/EGK irányelv.Ezen irányelv 4. cikke (3) bekezdésének a szövegét 7. cikk (4) bekezdésként kell beilleszteni.b) A levegő ólomtartalmára vonatkozó határértékről szóló, 1982. december 3-i 82/884/EGK irányelv.Ezen irányelv 4. cikke (3) bekezdésének szövegét 5. cikk (4) bekezdésként kell beilleszteni.c) A 85/580/EGK irányelvvel módosított, nitrogén-dioxidra vonatkozó levegőminőségi előírásokról szóló, 1985. március 7-i 85/203/EGK tanácsi irányelv.Ezen irányelv 4. cikke (3) bekezdésének szövegét 7. cikk (4) bekezdésként kell beilleszteni.--------------------------------------------------VI. MELLÉKLETEzen irányelv 5. cikkének megfelelően módosított irányelveka) A 87/101/EGK irányelvvel [1] módosított, a hulladékolajok ártalmatlanításáról szóló, 1975. június 16-i 74/439/EGK tanácsi irányelv [2] 18. cikke.b) A 91/156/EGK irányelvvel [3] módosított, a hulladékról szóló, 1975. július 15-i 75/442/EGK tanácsi irányelv [4] 12. cikke.c) A poliklórozott bifenilek és a poliklórozott terfenilek ártalmatlanításáról szóló, 1976. április 6-i 76/403/EGK tanácsi irányelv [5] 10. cikke.d) A legutóbb az 1985-ös csatlakozási okmánnyal módosított, a mérgező és veszélyes hulladékról szóló, 1978. március 20-i 78/319/EGK tanácsi irányelv [6] 16. cikke.e) A legutóbb a 87/112/EGK bizottsági irányelvvel [7] módosított, a veszélyes hulladék határokon átnyúló szállításának az Európai Közösségen belüli felügyeletéről és ellenőrzéséről szóló, 1984. december 6-i 84/631/EGK tanácsi irányelv [8] 13. cikkének (1) bekezdése.f) Az emberi fogyasztásra szánt folyadékok tárolóiról szóló, 1985. június 17-i 85/339/EGK tanácsi irányelv [9] 6. cikke.g) A szennyvíziszap mezőgazdaságban történő felhasználása során a környezet, és különösen a talaj védelméről szóló, 1986. június 12-i 86/278/EGK tanácsi irányelv [10] 17. cikke.[1] HL L 42., 1987.2.12., 43. o.[2] HL L 194., 1975.7.25., 23. o.[3] HL L 78., 1991.3.26., 32. o.[4] HL L 194., 1975.7.25., 39. o.[5] HL L 108., 1976.4.26., 41. o.[6] HL L 84., 1978.3.31., 43. o.[7] HL L 48., 1987.2.17., 31. o.[8] HL L 236., 1984.12.13., 31. o.[9] HL L 176., 1985.7.6., 18. o.[10] HL L 181., 1986.7.4., 6. o.--------------------------------------------------


title: A Tanács 1983. január 24-i 83/29/EGK irányelve a titán-dioxid iparból származó hulladékról szóló 78/176/EGK irányelv módosításáról

text:
Fontos jogi nyilatkozat

|

31983L0029

Hivatalos Lap L 032 , 03/02/1983 o. 0028 - 0028 finn különkiadás fejezet 15 kötet 4 o. 0120  spanyol különkiadás fejezet 15 kötet 4 o. 0083  svéd különkiadás fejezet 15 kötet 4 o. 0120  portugál különkiadás fejezet 15 kötet 4 o. 0083

		A Tanács 83/29/EGK irányelve(1983. január 24.)a titán-dioxid iparból származó hulladékról szóló 78/176/EGK irányelv módosításárólAZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 100. és 235. cikkére,tekintettel a Bizottság javaslatára,tekintettel a Közgyűlés véleményére [1],tekintettel a Gazdasági és Szociális Bizottság véleményére [2],mivel a Bizottságnak nehézségei támadtak a szennyezés folyamatos csökkentésére szolgáló programok összehangolására alkalmas javaslatoknak a 78/176/EGK irányelv [3] 9 (3) cikkében előírt határidőn belüli benyújtásával kapcsolatban; mivel ebből következően szükség volt az ezzel kapcsolatos határidő meghosszabbítására;ELFOGADTA EZT AZ IRÁNYELVET1. cikkA 78/176/EGK irányelv 9. cikke (3) bekezdésében "Az (1) bekezdésben említett programokat legkésőbb 1980. július 1-ig kell elküldeni a Bizottságnak azért, hogy a Bizottság minden nemzeti program kézhezvételétől számított 6 hónapon belül a Tanács elé tudja terjeszteni a megfelelő javaslatokat…" fordulat helyére "Az (1) bekezdésben említett programokat legkésőbb 1980. július 1-ig meg kell küldeni a Bizottságnak, amely 1983. március 15-ig köteles a Tanács elé terjeszteni a megfelelő javaslatokat…" fordulat lép.2. cikkEnnek az irányelvnek a tagállamok a címzettjei.Kelt Brüsszelben, 1983. január 24-én.a Tanács nevébenaz elnökH. W. Lautenschlager[1] HL C 292., 1982.11.8, 101. o.[2] HL C 326., 1982.12.13., 1. o.[3] HL L 54., 1978.2.25, 19. o.--------------------------------------------------


title: A Tanács 2004/75/EK irányelve (2004. április 29.) a 2003/96/EK irányelvnek az energiatermékek és a villamos energia vonatkozásában Ciprus részére az ideiglenes adómentesség vagy a kedvezményes adómérték alkalmazásának lehetősége tekintetében történő módosításáról

text:
Fontos jogi nyilatkozat

|

32004L0075

Hivatalos Lap L 157 , 30/04/2004 o. 0100 - 0105

		A Tanács 2004/75/EK irányelve(2004. április 29.)a 2003/96/EK irányelvnek az energiatermékek és a villamos energia vonatkozásában Ciprus részére az ideiglenes adómentesség vagy a kedvezményes adómérték alkalmazásának lehetősége tekintetében történő módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 93. cikkére,tekintettel a Bizottság javaslatára,tekintettel az Európai Parlament véleményére [1],tekintettel az Európai Gazdasági és Szociális Bizottság véleményére [2],mivel:(1) Az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelv [3] 2004. január 1-jei hatállyal az ásványolajok jövedéki adója szerkezetének összehangolásáról szóló, 1992. október 19-i 92/81/EGK tanácsi irányelv [4], valamint az ásványolajok jövedékiadó-mértékének közelítéséről szóló, 1992. október 19-i 92/82/EGK tanácsi irányelv [5] helyébe lépett. Meghatározza az energiatermékeket és a villamos energiát terhelő adóügyi rendszereket és adómértékeket.(2) A 2003/96/EK irányelvvel megállapított minimum mértékek alkalmasak arra, hogy egyes tagállamok, köztük Ciprus esetében komoly gazdasági és társadalmi nehézségeket teremtsenek, tekintettel a jövedéki adó korábban alkalmazott viszonylag alacsony szintjére, a folyamatban lévő gazdasági átmenetre, viszonylag alacsony jövedelmi szintjükre és arra vonatkozó korlátozott képességükre, hogy más adók csökkentésével ellensúlyozzák az említett pótlólagos adóterhet. Különösen a 2003/96/EK irányelvvel megállapított minimum mértékek alkalmazásával előidézett áremelkedések fogják valószínűleg hátrányosan érinteni állampolgáraikat és nemzetgazdaságukat, például úgy, hogy elviselhetetlen terhet rónak a kis- és középvállalkozásokra.(3) Ciprus számára ezért ideiglenesen engedélyezni kell, hogy további adómentességet vagy kedvezményes adómértéket alkalmazzon, amennyiben az nem káros a belső piac megfelelő működésére nézve, és nem eredményezi a verseny torzulását. Ezenkívül, azon elvekkel összhangban, amelyek szerint a 2003/96/EK irányelv alapján eredetileg átmeneti időszakokat biztosítottak, ezen intézkedéseket úgy célszerű megtervezni, hogy előidézzék az alkalmazandó közösségi minimum mértékekhez való progresszív hozzáigazodást.(4) Ez az irányelv nem sérti az egységes piac működésének torzulásaival kapcsolatos azon eljárások kimenetelét, amelyeket különösen a Szerződés 87. és 88. cikke szerint indítanak. Nem hagyja figyelmen kívül a tagállamokkal szemben támasztott azon követelményt, hogy a Szerződés 88. cikke szerint tájékoztatni kell a Bizottságot a lehetséges állami támogatás eseteiről.(5) A 2003/96/EK irányelv 30. cikkének megfogalmazását pontosítani kell.(6) Ezen irányelv rendelkezéseit az új tagállamok csatlakozásának időpontjától kell alkalmazni. Az ügy sürgős jellege indokolja a nemzeti parlamentek Európai Unióban betöltött szerepéről szóló jegyzőkönyv I. 3. pontjában meghatározott hathetes időszak alóli kivételt.(7) A 2003/96/EK irányelvet ezért ennek megfelelően módosítani kell,ELFOGADTA EZT AZ IRÁNYELVET:1. cikkA 2003/96/EK irányelv a következőképpen módosul:1. Az irányelv a következő cikkel egészül ki:"18b. cikk(1) Különösen az árstabilitás veszélyeztetésének elkerülése érdekében, a (2) bekezdésben meghatározott határidők ellenére és feltéve, hogy ez nem torzítja jelentősen a versenyt, azon tagállamok számára, amelyeknek nehézségeket okoz az új minimum adómérték bevezetése, 2007. január 1-jéig átmeneti időszakot kell engedélyezni.(2) A Ciprusi Köztársaság átmeneti időszakot alkalmazhat 2008. január 1-jéig, hogy a motorhajtóanyagként felhasznált gázolajra és kerozinra megállapított nemzeti adómértékét az új, 302 EUR/1000 liter minimum mértékhez igazítsa, és hogy 2010. január 1-jéig elérje a 330 EUR összeget. A motorhajtóanyagként felhasznált gázolajra és kerozinra megállapított adómérték azonban 2004. május 1-jétől nem lehet kevesebb 245 EUR/1000 liternél.A Ciprusi Köztársaság átmeneti időszakot alkalmazhat 2010. január 1-jéig, hogy a motorhajtóanyagként felhasznált ólommentes benzinre megállapított nemzeti adómértékét az új, 359 EUR/1000 liter minimum mértékhez igazítsa. Az ólmozatlan benzinre megállapított adómérték azonban 2004. május 1-jétől nem lehet kevesebb 287 EUR/1000 liternél.(3) A megállapított átmeneti időszakokon belül a tagállamok fokozatosan csökkentik az új minimum adómértékekhez viszonyított eltéréseiket. Amennyiben a nemzeti adómérték és a minimum adómérték közötti különbség nem haladja meg e minimum mérték 3 %-át, akkor az érintett tagállam várhat az időszak végéig a nemzeti adómérték kiigazításával."2. A 30. cikk a következő bekezdéssel egészül ki:"A hatályon kívül helyezett irányelvekre történő hivatkozásokat az ezen irányelvre történő hivatkozásoknak kell tekinteni."2. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek a hatálybalépésétől megfeleljenek. Haladéktalanul közlik a Bizottsággal ezen rendelkezéseket, valamint a Bizottság számára megküldenek egy táblázatot az azon rendelkezések és ezen irányelv közötti megfelelésről.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.3. cikkEz az irányelv a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére is figyelemmel és annak hatálybalépése napján lép hatályba. A tagállamok ugyanezen a napon ültetik át ezt saját nemzeti jogukba. Erről haladéktalanul tájékoztatják a Bizottságot.4. cikkEnnek az irányelvnek a tagállamok a címzettjei.Kelt Luxembourgban, 2004. április 29-én.a Tanács részérőlaz elnökM. McDowell[1] 2004. április 20-i vélemény (a Hivatalos Lapban még nem tették közzé).[2] 2004. március 31-i vélemény (a Hivatalos Lapban még nem tették közzé).[3] HL L 283., 2003.10.31., 51. o.[4] HL L 316., 1992.10.31., 12. o. A legutóbb a 94/74/EK irányelvvel (HL L 365., 1994.12.31., 46. o.) módosított irányelv.[5] HL L 316., 1992.10.31., 19. o. A legutóbb a 94/74/EK irányelvvel módosított irányelv.--------------------------------------------------


title: A Tanács irányelve (1984. június 28.) az ipari létesítmények által okozott levegőszennyezés elleni küzdelemről

text:
Fontos jogi nyilatkozat

|

31984L0360

Hivatalos Lap L 188 , 16/07/1984 o. 0020 - 0025 finn különkiadás fejezet 15 kötet 4 o. 0199  spanyol különkiadás fejezet 15 kötet 5 o. 0043  svéd különkiadás fejezet 15 kötet 4 o. 0199  portugál különkiadás fejezet 15 kötet 5 o. 0043

		A Tanács irányelve(1984. június 28.)az ipari létesítmények által okozott levegőszennyezés elleni küzdelemről(84/360/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. és 235. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel az Európai Közösségek 1973. [4], 1977. [5] és 1983. [6] évi környezetvédelmi cselekvési programja hangsúlyozza a levegőszennyezés megelőzésének és csökkentésének fontosságát;mivel az 1973. és 1977. évi cselekvési program nemcsak a levegőszennyezésből származó emberi egészségre és környezetre ható kockázatok objektív értékeléséről, hanem a minőségi célok megfogalmazásáról és a minőségi szabványok felállításáról is rendelkezik, különös tekintettel a legveszélyesebbnek tartott légszennyező anyagokra;mivel a Tanács több irányelvet elfogadott e programok keretében;mivel ezenkívül a 81/462/EGK [7] határozat értelmében a Közösség a nagy távolságra jutó, országhatárokon átterjedő levegőszennyezésről szóló egyezmény aláírója;mivel az 1983. évi cselekvési program, amelynek általános irányvonalait az Európai Közösségek Tanácsa, illetve a tagállamoknak a Tanács keretében ülésező képviselői jóváhagyták, célul tűzi ki, hogy a Bizottság folytassa a levegőminőségi szabványok megalkotására irányuló erőfeszítését, és szükség esetén bizonyos forrástípusokra kibocsátási szabványokat határozzon meg;mivel minden tagállam rendelkezik a helyhez kötött ipari létesítményekből származó légszennyezés leküzdésére vonatkozó törvényi, rendeleti és közigazgatási rendelkezésekkel; mivel több tagállamban folyamatban van a meglévő rendelkezések módosítása;mivel a különböző tagállamoknak az ipari létesítményekből származó légszennyezés leküzdésére vonatkozó jelenleg hatályban lévő vagy módosítás alatt álló rendelkezései közötti eltérések egyenlőtlen versenyfeltételeket teremthetnek, és így közvetlen hatással vannak a közös piac működésére; mivel emiatt e területen a Szerződés 100. cikke szerint a jogszabályok közelítése szükséges;mivel a Közösség egyik alapvető feladata a gazdasági tevékenységek harmonikus fejlődésének elősegítése, valamint a folyamatos és kiegyensúlyozott gazdasági növekedés előmozdítása a Közösségben olyan feladat, amely elképzelhetetlen a szennyezés és az ártalmakkal szemben folytatott harc, vagy az életminőség javítása és a környezetvédelem fejlesztése nélkül;mivel kívánatos és szükséges, hogy a Közösség segítse a tagállamoknak a helyhez kötött ipari létesítmények által okozott légszennyezés elleni küzdelmét;mivel e cél elérése érdekében a Közösségen belül bizonyos ipari létesítmények által okozott légszennyezés megelőzése és csökkentése érdekében hozott intézkedések és eljárások sorozatának végrehajtására irányuló alapelveket kell bevezetni;mivel a Közösség ezen alapelvek bevezetésére csak fokozatosan törekedhet, szem előtt tartva a tagállami politikák alapjául szolgáló helyzetek és alapelvek sokféleségét;mivel kezdetben általános keretet kell létrehozni, amely lehetővé teszi a tagállamok számára, hogy amennyiben szükséges, a meglévő szabályozásukat a közösségi szinten elfogadott elvekhez igazítsák; mivel a tagállamoknak ezért előzetes engedélyezési rendszert kell bevezetni a légszennyezést okozó helyhez kötött ipari létesítmények működtetésére és lényeges átalakítására;mivel ezenkívül a hatáskörrel rendelkező nemzeti hatóságok nem adhatnak ilyen engedélyeket, míg nem teljesül számos feltétel – beleértve az összes megfelelő megelőző intézkedés megtételének követelményét – valamint az, hogy a létesítmény működése ne eredményezzen jelentős mértékű légszennyezést;mivel a különösen szennyezett és a speciális védelmet igénylő területeken lehetőséget kell biztosítani különleges rendelkezések alkalmazására;mivel az engedélyezési eljárásokra és a kibocsátások meghatározására alkalmazható szabályoknak meg kell felelniük bizonyos követelményeknek;mivel bizonyos helyzetekben a hatáskörrel rendelkező hatóságok feltárják további követelmények bevezetésének szükségességét, amelyek azonban nem eredményezhetnek túlzott költségeket az érintett vállalkozásra nézve;mivel ennek az irányelvnek az érdekében hozott intézkedéseket a meglévő ipari létesítményekre fokozatosan kell alkalmazni, megfelelően számításba véve a műszaki tényezőket és a gazdasági hatásokat;mivel annak érdekében, hogy légszennyezés megelőzésére és csökkentésére hozott intézkedések végrehajtását, valamint a megelőzést célzó technológia kifejlesztését előmozdítsák, a tagállamoknak egymással és a Bizottsággal együtt kell működniük,ELFOGADTA EZT AZ IRÁNYELVET:1. cikkEzen irányelvnek az a célja, hogy gondoskodjon a Közösségen belüli, főként az I. mellékletben felsorolt kategóriákba tartozó ipari létesítmények által okozott légszennyezés megelőzésére és csökkentésére tervezett további intézkedésekről és eljárásokról.2. cikkEnnek az irányelvnek az alkalmazásában:1. "levegőszennyezés": az ember által közvetlenül vagy közvetve a levegőbe jutatott káros hatásokat okozó anyag vagy energia, amely az emberi egészséget veszélyezteti, az élővilágra, az ökoszisztémákra és az anyagi javakra ártalmas és akadályozza vagy zavarja a környezet élvezetét vagy más jogszerű használatát;2. "létesítmény": bármely ipari vagy közmű célra használt létesítmény vagy egyéb helyhez kötött létesítmény, amely valószínűleg légszennyezést okozhat;3. "meglévő létesítmény": 1987. július 1-je előtt már működő vagy az e dátum előtt épített vagy engedélyezett létesítmény;4. "levegőminőségi határérték": a levegőben lévő szennyező anyagok koncentrációja, amely meghatározott időtartam alatt nem léphető túl;5. "kibocsátási határérték": a létesítmények által adott időtartam alatt kibocsátott szennyező anyagok koncentrációja és/vagy tömege, amely nem léphető túl.3. cikk(1) A tagállamok megteszik a szükséges intézkedéseket annak érdekében, hogy az I. mellékletben felsorolt típusokba tartozó ipari létesítmények működéséhez a hatáskörrel rendelkező hatóságok előzetes engedélyére legyen szükség. Az ilyen engedély megszerzéséhez előírt követelményeknek való megfelelés szükségességét a létesítmény tervezési szakaszában figyelembe kell venni.(2) Az engedélyezéshez szükséges az I. mellékletben felsorolt kategóriákba tartozó összes létesítmény, vagy az átalakítás következtében ezekbe a kategóriákba besorolható létesítmények jelentős átalakítása.(3) A tagállamok más létesítmény-típusok esetén is megkövetelhetik az engedélyeztetést, vagy, amennyiben a nemzeti jogszabályok úgy rendelkeznek, az előzetes bejelentést.4. cikkEzen irányelvtől eltérő célú nemzeti és közösségi rendelkezésekben megállapított követelmények sérelme nélkül engedély csak abban az esetben adható, ha a hatáskörrel rendelkező hatóság megbizonyosodik arról, hogy:1. minden megelőző intézkedést meghoztak a légszennyezés ellen, beleértve az elérhető legjobb technológia alkalmazását, feltéve, hogy ezek az intézkedések nem vonnak maguk után túlzott költségeket;2. a létesítmény használata nem okoz jelentős légszennyezést, különös tekintettel a II. mellékletben említett anyagok kibocsátására;3. az alkalmazandó kibocsátási határértékek egyikét sem lépik túl;4. minden alkalmazandó levegőminőségi határértéket számításba vesznek.5. cikkA tagállamok:- meghatározhatnak különösen szennyezett területeket, amelyekre a 4. cikkben meghatározottaknál szigorúbb kibocsátási határértékeket rögzíthetnek,- meghatározhatnak különlegesen védett területeket, amelyekre a 4. cikkben meghatározottaknál szigorúbb levegőminőségi és kibocsátási határértékeket rögzíthetnek,- úgy dönthetnek, hogy a fent említett területeken belül az I. mellékletben felsorolt meghatározott kategóriájú létesítmények nem építhetők vagy működtethetők, hacsak különleges feltételeknek meg nem felelnek.6. cikkAz engedélyezési kérelem tartalmazza a létesítmény leírását, beleértve a szükséges információkat annak eldöntéséhez, hogy a 3. és 4. cikkel összhangban megadható-e az engedély.7. cikkAz üzleti titoktartásra vonatkozó rendelkezések figyelembevételével a tagállamok információt cserélnek egymással és a Bizottsággal a légszennyezés megelőzését és csökkentését célzó intézkedésekkel, éppúgy, mint a műszaki eljárásokkal és berendezésekkel, valamint a levegőminőségi és kibocsátási határértékekkel kapcsolatosan szerzett gyakorlatukról és ismereteikről.8. cikk(1) A Tanács a Bizottság javaslatára egyhangúlag határoz, és szükség esetén rögzíti az elérhető legjobb, túlzott költségekkel nem járó technológián alapuló, és az adott kibocsátások természetét, mennyiségét, és ártalmasságát számításba vevő kibocsátási határértékeket.(2) A Tanács a Bizottság javaslatára egyhangúlag határoz és alkalmas mérési és értékelési technikákat és módszereket határoz meg.9. cikk(1) A tagállamok megteszik azon intézkedéseket, amelyek biztosítják az engedélyezési kérelmeknek és a hatáskörrel rendelkező hatóságok döntéseinek az érintett nyilvánosság számára való hozzáférhetőségét, a nemzeti jogban biztosított eljárásoknak megfelelően.(2) Az (1) bekezdést az egyes országos és a közösségi rendelkezések megsértése nélkül alkalmazzák az állami- és magánprojektek okozta környezeti hatások vizsgálatánál, az üzleti titoktartásra vonatkozó rendelkezések betartásával.10. cikkKétoldalú kapcsolataik keretein belül minden szükséges konzultáció alapjaként a tagállamok hozzáférhetővé teszik a többi érintett tagállam számára ugyanazokat az információkat, amelyeket saját állampolgáraik részére biztosítanak.11. cikkA tagállamok megteszik a szükséges intézkedéseket annak biztosítására, hogy a létesítmények kibocsátásának ellenőrzése a 4. cikkben rögzített kötelezettségeknek megfelelően történjen. A meghatározási módszereket a hatáskörrel rendelkező hatóságnak jóvá kell hagynia.12. cikkA tagállamok követik az elérhető legjobb technika, és a környezeti helyzet alakulását.E vizsgálat alapján, ha szükséges, a tagállamok megfelelő feltételeket írnak elő az irányelv szerint engedélyezett létesítmények számára, mind a fejlődés, mind pedig a túlzott költségek elkerülésének szándékával, különös tekintettel az adott típusba tartozó létesítmények gazdasági helyzetére.13. cikkAz elérhető legjobb technikára és a környezeti helyzetre vonatkozó fejlesztések figyelembevételével a tagállamok politikákat és stratégiákat hajtanak végre, amelyek megfelelő intézkedéseket foglalnak magukban az elérhető legjobb technika fokozatos átvételére az I. mellékletben megadott kategóriákba tartozó meglévő létesítmények által, különösen tekintettel:- a létesítmény műszaki jellemzőire,- a létesítmény kihasználtságának arányára és hátralévő élettartamára,- a létesítmény által kibocsátott szennyező anyagok természetére és mennyiségére,- annak kívánatos voltára, hogy az adott ipari létesítmény számára ne merüljenek fel túlzott költségek, különös tekintettel a kérdéses kategóriába tartozó vállalkozások gazdasági helyzetére.14. cikkA közegészség és a környezet védelme érdekében a tagállamok az ebben az irányelvben meghatározottaknál szigorúbb rendelkezéseket is elfogadhatnak.15. cikkEzen irányelv nem vonatkozik a nemzetvédelmi célokat szolgáló létesítményekre.16. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1987. június 30. előtt megfeleljenek.(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadtak el.17. cikkEnnek az irányelvnek a tagállamok a címzettjei.Kelt Luxembourgban, 1984. június 28-án.a Tanács részérőlaz elnökH. Bouchardeau[1] HL C 139., 1983.5.27., 5. o.[2] HL C 342., 1983.12.19., 160. o.[3] HL C 23., 1984.1.30., 27. o.[4] HL C 112., 1973.12.20., 1. o.[5] HL C 139., 1977.6.13., 1. o.[6] HL C 46., 1983.2.17., 1. o.[7] HL L 171., 1981.6.27., 11. o.--------------------------------------------------I. MELLÉKLETIPARI LÉTESÍTMÉNY-KATEGÓRIÁK [1](3. cikk hatálya alá tartozók)1. Energiaipar1.1. Kokszoló kemencék1.2. Olajfinomítók (kivéve a nyersolajból csak kenőanyagokat gyártó vállalkozások)1.3. Széngázosító és széncseppfolyósító létesítmény1.4. Hőerőművek (kivéve az atomerőműveket) és más 50 MW-nál nagyobb névleges hőkibocsátású égetőberendezéseket2. Fémgyártás és fémfeldolgozás2.1. Évi 1000 tonna fémércnél nagyobb kapacitású égető és szinterelő létesítmények2.2. Nyersvasat és nyersacélt gyártó integrált létesítmények2.3. 5 tonna feletti teljes kapacitású olvasztóberendezéssel rendelkező vasfémöntödék2.4. Nehézfémekre 1 tonna, könnyűfémekre 0,5 tonna feletti teljes kapacitású berendezéssel rendelkező nem vasfémeket gyártó és olvasztó létesítmények.3. Nemfémes ásványi termékek gyártása3.1. Cementgyártó és forgókemencés mészgyártó létesítmények3.2. Azbesztgyártó és feldolgozó és azbesztalapú termékeket gyártó létesítmények3.3. Üvegszálat és ásványi szálasanyagot gyártó létesítmények3.4. Évi 5000 tonna feletti kapacitású (közönséges és különleges) üveget gyártó létesítmények3.5. Durva kerámiatermékeket, nevezetesen tűzálló téglát, kőagyagcsövet, homlokzati és padlóburkoló téglát és tetőcserepet gyártó létesítmények.4. Vegyipar4.1. Olefineket, olefinszármazékokat, monomereket és polimereket gyártó vegyi létesítmények4.2. Egyéb szerves közbenső termékeket gyártó vegyi létesítmények4.3. Szervetlen vegyi alapanyagokat gyártó létesítmények.5. Hulladék ártalmatlanítás5.1. Toxikus és veszélyes hulladékokat égetéssel ártalmatlanító létesítmények5.2. Egyéb szilárd és folyékony hulladékot égetéssel kezelő létesítmények.6. Egyéb iparágakÉvi 25000 tonnánál nagyobb termelési kapacitású, papírcellulózt kémiai módszerekkel gyártó létesítmények.[1] Az ebben a mellékletben megadott küszöbértékek a termelési kapacitásokra vonatkoznak.--------------------------------------------------II. MELLÉKLETA LEGFONTOSABB SZENNYEZŐ ANYAGOK LISTÁJA(a 4. cikk (2) bekezdésében foglaltak értelmében)1. Kén-dioxid és egyéb kénvegyületek2. Nitrogén-oxidok és egyéb nitrogénvegyületek3. Szén-monoxid4. Szerves vegyületek, főleg szénhidrogének (a metán kivételével)5. Nehézfémek és vegyületeik6. Por; azbeszt (lebegő por és szálak), üvegszál és ásványi szálasanyag7. Klór és vegyületei8. Fluor és vegyületei--------------------------------------------------


title: A Tanács első irányelve a nemzetközi szállításra (az ellenszolgáltatás fejében végzett közúti árufuvarozásra) vonatkozó egyes közös szabályok létrehozásáról

text:
Fontos jogi nyilatkozat

|

31962L2005

Hivatalos Lap 070 , 06/08/1962 o. 2005 - 2006 finn különkiadás fejezet 7 kötet 1 o. 0030  dán különkiadás sorozat I fejezet 1959-1962 o. 0237  svéd különkiadás fejezet 7 kötet 1 o. 0030  angol különkiadás sorozat I fejezet 1959-1962 o. 0267  görög különkiadás: fejezet 07 kötet 1 o. 0028  spanyol különkiadás fejezet 07 kötet 1 o. 0055  portugál különkiadás fejezet 07 kötet 1 o. 0055

		A Tanács első irányelvea nemzetközi szállításra (az ellenszolgáltatás fejében végzett közúti árufuvarozásra) vonatkozó egyes közös szabályok létrehozásárólAZ EURÓPAI GAZDASÁGI KÖZÖSSÉG TANÁCSA,tekintettel az Európai Gazdasági Közösséget létrehozó szerződésre és különösen annak 75. cikke (1) bekezdésére,tekintettel a Bizottság javaslatára,tekintettel a Gazdasági és Szociális Bizottság véleményére,tekintettel az Európai Parlament véleményére,mivel a közös közlekedéspolitika elfogadása többek között magában foglalja a valamely tagállam területére vagy területéről való, illetve egy vagy több tagállam területén átmenő nemzetközi közúti áruszállításról szóló közös szabályok meghatározását;mivel a közlekedési ágazatban felmerülő akadályok nem akadályozhatják a közös piac fokozatos kiépülését; mivel biztosítani kell a nemzetközi közúti árufuvarozás fokozatos bővítését, figyelembe véve a Közösségen belüli áruk kereskedelmében és mozgásában bekövetkező fejlődést,ELFOGADTA EZT AZ IRÁNYELVET:1. cikk(1) Minden tagállam legkésőbb 1962 végéig, illetve e cikknek a (2) és (3) bekezdésében meghatározott módon, liberalizálja az ezen irányelv I. és II. mellékletében felsorolt a többi tagállam részvételével, ellenszolgáltatás fejében végzett nemzetközi közúti árufuvaroás azon fajtáit, amely a tagállam területére vagy területéről történik vagy a tagállam területén átmenő forgalomban halad át.(2) Az I. mellékletben felsorolt szállítási fajták minden kvóta- és engedélyezési rendszer alól mentesülnek.(3) A II. mellékletben felsorolt szállítási típusok a továbbiakban nem tartoznak egy kvóta-rendszer alá sem. Azonban engedélyhez kötöttek maradnak, feltéve, hogy mennyiségi korlátozás alá nem tartoznak; ilyen esetben a tagállamok biztosítják, hogy az átvételtől számított 5 napon belül döntést hoznak az engedélyezési kérvényről.(4) Ezen irányelv két melléklete az irányelv szerves részét képezi.2. cikkEzen irányelv hatálybalépésétől számított 3 hónapon belül, de legkésőbb 1962 vége előtt a tagállamok tájékoztatják a Bizottságot az ezen irányelv végrehajtására hozott intézkedésekről.3. cikkEzen irányelv nem érinti azon feltételeket, amelyeket valamely tagállam engedélyez saját állampolgárainak, amennyiben részt vesznek az ezen irányelvben említett tevékenység egyikében.4. cikkEnnek az irányelvnek a tagállamok a címzettjei.Kelt Brüsszelben, 1962. július 23-án.a Tanács részérőlaz elnökE. Colombo--------------------------------------------------I. MELLÉKLETMinden szállítási kvóta- vagy engedélyezési rendszer alól kivett szállítási fajták1. Határforgalom, a határ mindkét oldalán légvonalban 25 kilométerig terjedő övezetben, feltéve, hogy az össztávolság légvonalban nem haladja meg az 50 kilométert.2. Esetenkénti áruszállítás repülőterekre vagy repülőterekről, a légi forgalmi szolgáltatás elterelése esetében.3. Poggyás szállítása az utasszállító járművekhez kapcsolt utánfutókban és poggyász szállítása mindenféle típusú járműben repülőterekre és repülőterekről.4. Postai küldemények szállítása.5. Sérült járművek szállítása.6. Hulladék és szennyvíz szállítása.7. Állati tetemek szállítása elhelyezéshez.8. Méhek és halivadékok szállítása.9. Temetési szállítás.--------------------------------------------------II. MELLÉKLETMinden kvótarendszer alól kivett szállítási fajták, amelyek azonban engedélykötelesek maradhatnak az ezen irányelv 1. cikk (3) bekezdésének megfelelően1. Az egyik tagállamból valamely szomszédos tagállam határövezetébe történő szállítás, amely légvonalban 25 kilométeren belül van a közös határtól.2. Áruszállítás olyan közúti járművön, amelynek megengedett legnagyobb össztömege, a vontató pótkocsi terhelésével együtt, 6000 kilogrammnál nem több.3. Műtárgyak és műalkotások szállítása kiállítási vagy kereskedelmi célokra.4. Tárgyak és anyagok esetenkénti szállítása kizárólag reklámozási vagy bemutatási célokra.5. Olyan vállalkozások általi költöztetések, amelyekhez különleges személyzet és felszerelés kell.6. Anyagok, javak és állatok színházi-, zenei-, vagy filmelőadásokra, vagy sporteseményekre, cirkuszokba, kiállításokra vagy vásárokra, vagy ilyen események helyszínéről, illetve rádió- vagy televízióadások vagy, filmek gyártási helyére vagy gyártási helyéről történő szállítása.--------------------------------------------------